《省英卓今病因留宿旅舍经旬临别赋此 其二》
明代·释今沼

海漘木秀尽，林树鸟鸣齐。与子一回聚，残春又解携。

喜行过别舍，羸卧惜芳堤。莫念行人路，愁听鸠鸟啼。

作者简介：今沼(一六二一--一六六五)，字铁机。番禺人。天然禅师族侄。原姓曾，名炜，字自昭。诸生。明桂王永历十二年（一六五八）迎天然老人返雷峰。十四年开戒，与石鉴禅师同日受具，命司记室，寻升按云堂。随杖居东官芥庵，益自淬励。一夕坐亡，卒年四十五。有全集行世。清同治《番禺县志》卷四九有传。